มีเพศสัมพันธ์แบบหลั่งนอกกับแฟนแล้วกินยาคุมฉุกเฉินตาม แล้วอีกวันหนึ่งเราสามารถเริ่มกินยาคุมปกติแบบ21ได้ไหมค่ะ (พึ่งจะเริ่มกินยาคุมแบบปกติครั้งแรก) หรือต้องรอประจำเดือนมาก่อนค่ะ
สวัสดีค่ะ การมีเพศสัมพันธ์โดยการใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการเริ่มทานยาคุมกำเนิดนั้น แนะนำให้ทานเมื่อประจำเดือนมาเสียก่อนค่ะ เพื่อให้มั่นใจว่า ไม่ได้เกิดการตั้งครรภ์จากการมีเพศสัมพันธ์ในครั้งนี้แต่หากต้องการทานเลยก็ได้ (แต่ไม่แนะนำ) เพียงแต่เมื่อเริ่มทาน ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อน ดังนั้น ในช่วง 1-2 สัปดาห์แรกของการเริ่มทานยาคุม ควรงดการมีเพศสัมพันธ์ หรือใช้ถุงยางอนามัยไปก่อน และหากทานยาคุมกำเนิดครบ 21 เม็ด และผ่านไป 2-4 วันแล้ว ประจำเดือนไม่มา ก็ควรตรวจหาการตั้งครรภ์ดูด้วยค่ะ